Nō reira, me mutu au ki runga i te hari me te koa, me mutu au ki runga i te hari, i te koa, me whakaaro ana ahau i te mea ka whai wāhi ō tātou nei hunau imi Moriori mō tēnei pire te whakatū tūāpapa, te whakatū pūtake kia hāpai atu i tō rātou nei tuakiri, kia hāpai atu ō rātou nei rē ki roto i ngā marau o Aotearoa whānui, kia hāpai atu i ō rātou nei uri e noho marara ana ki ngā moutere o Aotearoa nei, kia whai wāhi kia hoki mai rātou ki Rēkohu. Me te whakaaro anō ko tēnei pire e turehia i tēnei wā i whakarite i tētahi waka anō mō rātou, i whakarite i tētahi waka anō mō rātou. 